આ બનાવની મળતી વિગતો મુજબ કોડીનારના કાદરી વિસ્તારમાં રહેતા સંજરબાપુ હકીમબાપુ કાદરી તથા તેનો મિત્ર ઈરફાન યુનુસ પોતાના ભાઈની મોબાઈલની દુકાન ગેબનશા પીર પાસે હતો તે સમયે આરોપીઓએ અગાઉના મનદુઃખ બદલ સમાધાન માટે બમોલાવ્યા હતા જે પછી અચાનક બુખારી વિસ્તારમાંથી તૌફીક દિલાવર હુસેન નકવી, કલ્બુ અબ્બાસ ઉર્ફે કલબુ દિલાવર હુસેન, જાવિદ નકવી, શાદીક મહેબુબ મચ્છીવાળો સહિતના લોકો તલવાર, ધારીયું, પાવડાના ધોકા જેવા જીવલેણ હથિયારો સાથે બન્ને ઉપર જીવલેણ હુમલો કર્યો હતો જે પછી બન્ને લોહીલુહાણ હાલતમાં કાદરી વિસ્તાર પાસે ભાગ્યા અને ત્યાં હાજર સમાજના લોકોએ તાત્કાલીક કોડીનાર સરકારી દવાખાને સારવાર માટે ખસેડયા હતા જ્યાં વધુ સારવારની જરૃર હોય જૂનાગઢ રીફર કરવામાં આવ્યા હતા.